**Kevin\_230120**

**A005C798**

00:00:05

其實都想了解翻啦，你本身嘅經歷啦，點樣可以幫助到你拍攝上面嘅呢一個創意，即係點樣激發到你？

00:00:17 Kevin

其實誒，本身我好鍾意影相嘅……即係點講呢？……我好鍾意做創作嘅，咁其實我以前好鍾意畫畫嘅，咁但系咧因為我畫畫唔叻嘅，咁所以其實誒，就開始就不如試下用攝影去表達自己，去做自己另一個，即係除咗講嘢之外，會唔會可以用一個攝影嘅媒介去做一個語言，表達自己啦，或者同唔同嘅人去溝通啦，咁我覺得好多時，誒輪椅嘅朋友或者我自己咧，其實我幾鼓勵輪椅朋友去做創作嘅，因為好多時就係，我哋因為有一個動力，同嗰個世界多啲去去接觸啦，同埋好多時候我哋喺，我自己啦，喺架輪椅上面會見到好多事，就會對個世界嚟講，多咗好多唔同嘅觀察。

00:01:12

你頭先有講多咗唔同嘅觀察咧，咁係點樣唔同嘅觀察呢？

00:01:17 Kevin

因為我，我自己有個習慣嘅，即係我一無聊嘅時候咧，我就會set條路線咧，舉例我會有時放工就由石硤尾，你開始慢慢咁碌，碌碌碌碌碌到落去尖沙咀都會有嘅，係啦，咁即你好多時，甚至乎誒，成個過程可以一張相都唔影嘅，咁但係你對個城市嘅觀察，或者你對個城市嘅了解，你會透過呢一個咁嘅模式，行或者係散步，你會對於你個世界，或者你周遭嘅嘢係熟識咗同埋敏銳咗。

00:01:51

咁係咪因為呢個經歷喇，因為睇翻你嘅自我介紹都係話，你都係專注喺紀事攝影度，咁頭先聽你嘅分享啦，你都鍾意用航拍。咁其實誒點解你會有咁樣嘅取向啦，同埋呢方面嘅攝影帶到畀你啲乜嘢野？

00:02:10 Kevin

首先咧，我哋，我自己玩航拍嘅時候咧，其實好多年前嘅開始。咁嗰陣時誒，我第一個感覺就係，誒因為本身坐輪椅都有好多唔同嘅，實際上嘅一啲障礙咧，即係譬如舉例，你話上山，上一個獅子山，或者相同嘅嘢，對於輪椅嘅朋友係一個難處嘅，咁但係，如果當我用咗航拍呢個技術嘅時候，咁我哋嗰陣時就可以去用另一個方式去代替我隻腳，可以去唔同嘅地方，可以容易啲影相。同埋另一樣嘢就係誒，我哋平時睇嘅嘢，或者我哋身處嘅世界，都係一個好平面嘅一個世界。咁但係當你用第2個方式，用航拍或者其他啲高嘅angle去影相嘅時候，就會對於觀眾嚟講咧，對於自己創作嚟講，會有一個新嘅一個視角畀到大家啦。

00:03:06

誒頭先你都講過啦，你係好鐘意周圍碌，碌去唔同地方，留意到呢個城市唔同嘅野啦。抖先聽你嘅分享會鼓勵參加者多啲用唔同角色睇野，留意身邊嘅野，咁你亦都講咗航拍幫到你哋，可以喺一個好高嘅角度去睇。咁其實都好多時係，關於你都鼓勵人從唔同嘅視點啦、角度去留意身邊嘅野，咁其實呢方面，你會覺得社區共融有啲咩共同嘅地方？

00:03:37 Kevin

其實我自己會覺得誒，大家去睇呢個世界其實都唔分傷殘人士，定係分普通朋友，其實大家喺一個唔同嘅方式去睇個世界，我成日都鼓勵大家，誒誒，就算even我成日都話樓下個公園誒，100個人可以有100個唔同睇世界嘅視點。咁所以點解誒，我無論頭先做嘅實體AR咧，其實呢個係一個好好嘅例子，就係哦原來我哋就算even一個故宮博物館，咁都好，你見大家其實可以聯想到好多唔同嘅嘢，即系譬如有花樽啦，有蛋糕啦，呢個就係我哋100個人可以睇同一樣嘢都有100個唔同嘅視點出到嚟，咁所以我其實幾幾鍾意，大家可以入去，就算誒，好似我哋過去嗰嗰幾年大家疫情，因為出唔到去外國，咁變咗大家都留咗喺香港嘅時候，你發現原來喺嗰幾年誒，大家對於香港好似睇嘅嘢又多咗喎，大家留意多咗喎，就係我，我希望大家可以透過誒，唔一定要做攝影嘅，你可能會鍾意畫畫，又得你鍾意用文字，又得要音樂又得，係用自己一個嘅方式去更加去了解，我哋身處緊依一個社區。

00:04:59

除咗社區啦，或者呢個社會，其實人與人之間，你覺得誒，即係你頭先會不停喺度強調啦，100個人可以有100個唔同嘅諗法或者唔同嘅視點，咁其實即係對於誒誒，傷健共融其實係咪都係一樣，即係正如就係，或者唔好落閘去去去……對唔同嘅人有啲唔同嘅諗法呀，又或者係我哋應該抱住開放嘅態度去睇唔同嘅野，你自己會點樣睇誒推動共融？

00:05:27 Kevin

我自己，推動共融，好多時大家會誒，聽到共融你就自然，或者或者有時我哋好，而家好多時個terms係共融，誒或者展能藝術啦、共融藝術啦，我自己喺我個世界就會覺得，其實藝術個世界係冇分共唔共融嘅，藝術就係藝術嚟嘅，即係唔會因為我坐輪椅張相相會靚咗，唔會因為某個人誒，佢身體上有有任何障礙，佢作出出嚟嘅音樂會好聽嘅。貝多芬，佢唔會因為佢，佢失聰前同失聰後，佢作曲嘅質素有變㗎嘛，佢本身佢作曲啲曲係好聽就好聽，咁所以就話哦，原來藝術嘅世界係誒，冇分，即係冇分，因為佢個身體障礙而令到你嘅作品質素提升嘅。咁所以我成日好希望就係，誒，大家可以去到一個層面就係誒，無論共融藝術定普通主流藝術，大家都可以去到誒，喺同一個pattern上面，大家去做一個誒大家嘅交流啦，去做好呢樣嘢啦，咁呢個我覺得係未來最希望做到嘅一個一個願景咯。